《和陶杂诗七首 其四》
明代·归昌世

秋深霜露繁，高原榆柳稀。征途戒舟车，鸿雁天边归。

徘徊歧路旁，薄寒吹我衣。悠悠自世路，幽独那可违。

作者简介：（1573—1644）明苏州府昆山人，寄居常熟，字文休，号假庵。归有光孙。诸生。承其家学，十岁便能诗歌，与李流芳、王志坚合称三才子。善画墨竹，能草书，尤精篆刻。崇祯间征为待诏，不应。有《假庵诗草》。